62023CO0658_INF
Tiesas (septītā palāta) 2024. gada 3. septembra rīkojums –
Investcapital
(lieta C‑658/23)
Lūgums sniegt prejudiciālu nolēmumu – Tiesas Reglamenta 99. pants – Atbilde, ko var skaidri izsecināt no Tiesas judikatūras vai kas neraisa pamatotas šaubas – Direktīva 2008/52/EK – Mediācija civillietās un komerclietās – Valsts tiesiskais regulējums, kas paredz obligātu informatīvu sanāksmi par mediāciju – Konstitucionālās tiesas judikatūra, ar ko šis tiesiskais regulējums atzīts par spēkā neesošu – Šīs judikatūras saderība ar direktīvu – Savienības tiesību pārākuma princips – Direktīva 93/13/EEK – Negodīgi noteikumi patērētāju līgumos – Tiesas iespēja pārskatīt negodīgu noteikumu
1.
Tiesu iestāžu sadarbība civillietās – Mediācija civillietās un komerclietās – Direktīva 2008/52 – Mediācijas izmantošana – Piemērošanas joma – Konstitucionālās tiesas judikatūra, ar ko par spēkā neesošu atzīts valsts tiesiskais regulējums, kurā paredzēta obligāta informatīva sanāksme par mediāciju – Izslēgšana – Valsts tiesu iespējas nepiemērot šādu judikatūru neesamība – Pieļaujamība
(Eiropas Parlamenta un Padomes Direktīvas 2008/52 1. panta 2. punkts un 5. panta 2. punkts)
(skat. 35.- 39., 41. – 43., 45. punktu, rezolutīvās daļas 1. punktu)
2.
Patērētāju aizsardzība – Negodīgi noteikumi patērētāju līgumos – Direktīva 93/13 – Noteikuma negodīgā rakstura konstatējums – Apjoms – Valsts tiesas veikta negodīga noteikuma pārskatīšana – Patērētājam ar līguma noteikumu noteikto kavējuma procentu apmēra samazināšana – Nepieļaujamība
(Padomes Direktīvas 93/13 6. panta 1. punkts un 7. panta 1. punkts)
(skat. 49.– 58. punktu, rezolutīvās daļas 2. punktu)
Rezolutīvā daļa
1)
Eiropas Parlamenta un Padomes Direktīvas 2008/52/EK (2008. gada 21. maijs) par konkrētiem mediācijas aspektiem civillietās un komerclietās 5. panta 2. punkts kopā ar Savienības tiesību pārākuma principu
jāinterpretē tādējādi, ka
tas pieļauj, ka dalībvalsts tiesas nevar nepiemērot šīs dalībvalsts konstitucionālās tiesas nolēmumu, ar ko tāds valsts tiesiskais regulējums atzīts par spēkā neesošu, saskaņā ar kuru dažu tādu prasību pieņemamība, uz kurām var attiekties šī direktīva, ir atkarīga no tā, vai prasītājs ir izpildījis pienākumu piedalīties informatīvā sanāksmē par mediācijas priekšrocībām, ja uz šādu nolēmumu šī tiesību norma neattiecas un tādējādi tas nevar būt pretrunā šai tiesību normai.
2)
Padomes Direktīvas 93/13/EEK (1993. gada 5. aprīlis) par negodīgiem noteikumiem patērētāju līgumos 6. panta 1. punkts un 7. panta 1. punkts
jāinterpretē tādējādi, ka
tie nepieļauj, ka valsts tiesa – kas konstatējusi, ka starp patērētāju un pārdevēju vai piegādātāju noslēgta līguma noteikums ir negodīgs tāpēc, ka šis noteikums paredz piemērot nokavējuma procentus, kuri patērētājam jāmaksā, ja viņš neizpilda savas līgumsaistības, nosakot konkrētu naudas summu dienā, bet neparedzot maksimālo apmēru_– samazina kopējo šo procentu summu, ieviesdama šādu maksimālo apmēru, nevis atteikdamās piemērot minēto noteikumu.